За изплащане на определеното парично обезщетение в Решение на Министерски съвет/РМС/ № 622 от 20 октомври 2017 год., следва да се подаде Заявление до Генералния директор на ДП НКЖИ, в което да се посочи номер и местонахождение на имота, който се отчуждава, банка и банкова сметка по която да бъде изплатено обезщетението, с приложени следните необходими документи:

1. Документ за собственост, вписан в Агенция по вписвания – решение на поземлена комисия или общинска служба по земеделие; нотариален акт; договор за делба или друг документ, удостоверяващ правото на собственост върху имота, придружен от скицата към него – **официално заверен препис или нотариално заверено копие**.

***Забележка****: Представените решения на поземлени комисии или общински служби по земеделие, както и съдебни решения, трябва да бъдат с печат, удостоверяващ, че решението е влязло в сила и удостоверение, че не е изменяно и отменяно.*

1. Скица на имота – **оригинал** (*при разлика в номерацията по документ за собственост, номер в РМС и скица, следва да се приложи и удостоверение за идентичност на имота, а в някои случаи и комбинирана скица).*
2. Удостоверение за тежести върху имота, съдържащо справка по партидата на имота, за срок от момента на издаване на документа за собственост или за десет годишен период, предхождащ горепосоченото РМС 622/20.10.2017 год. – оригинал *(издава се от Агенция по вписвания, прилагат се всички документи за собственост - от първия документ за собственост, до последния, при наследство - и удостоверения за наследници).*
3. Актуално удостоверение за IBAN (банкова сметка), издадено от съответната банка, по която да бъдат преведени средствата.
4. Нотариално заверено споразумение за разпределение на обезщетението (в случаите, когато имотът е съсобствен и не е упълномощено едно лице, на което да бъде изплатена сумата) – **оригинал.**
5. Удостоверение за актуално състояние – **оригинал.**
6. Когато за имота е извършена разпоредителна сделка след датата на отчуждаване, към преписката се прилага нотариално заверена декларация, както следва:

* В случаите, когато документите се подават от собственика на имота към момента на отчуждаването, декларацията се попълва от лицето - приобретател по разпоредителната сделка.
* В случаите, когато документите се подават от страната приобретател на имота по разпоредителната сделка, извършена след датата на отчуждаването, декларацията се попълва от собственика на имота към момента на отчуждаването.

Изплащането на обезщетенията, определени в горепосоченото РМС 622/20.10.2017 год., започва след влизането му в сила и представяне на горепосочените документи.

Заявлението с приложените документи, може да се изпращат и по пощата с обратна разписка на адрес:

**ДП НКЖИ**

**Бул. „Мария Луиза“ № 110**

**Гр. София, ПК 1233**

За допълнителна информация на телефон: 02 932 2254 или 02 932 2733.

В случай, че в едномесечен срок, собственикът на имота, не е потърсил определеното му обезщетение или не е представил в същия срок документи, доказващи правото му на собственост, обезщетението се превежда по сметка на областния управител, и съгласно чл.39а, ал.1 от ЗДС, имотът се смята за отчужден от датата, на която инвеститорът е превел по сметка на областния управител обезщетението, определено в решението Министерски съвет. В този случай, правото да се получи определеното обезщетение се доказва пред областния управител, съгласно чл.39а, ал.2 от ЗДС, който нарежда на банката да изплати дължимото обезщетение.